Ocekuju se rezultati DNK testa, u slucaju Kobe Bryanta - 2003-07-14
U danasnjem osvrtu na sportska dogadjanja, odlazimo u NBA, i prestizni biciklisticki sampionat Tour de France
NBA: Nakon Kobe Bryanta, Damona Stoudamirea i Darrella Armstronga u zatvoru se, nakratko, našao i branič Washington Wizardsa – Jerry Stackhouse. On je na plaži u Sjevernoj Karolini iznajmio kuću za odmor, pa se odmarao, a onda se u kući pojavila gospodja iz agencije za iznajmljivanje i rekla mu da je već dan ranije trebao napustiti kuću, dok je naš Jerry tvrdio da se to trebalo dogoditi dan kasnije. Povuci-potegni, Jerry onda pokušao zgrabiti ugovor iz ruku dotične gospodje, ali umjesto ugovora zgrabio je nju, ona zvala policiju, policija uhitila poznatog NBA košarkaša, on platio dvije tisuće dolara jamčevine i sada mu novinari zagorčavaju život. A, baš mu je sve bilo krenulo za rukom. Oslobodio se Michaela Jordana u Wizardsima, a vlasnik kluba mu za dvogodišnji ugovor platio 18 milijuna dolara. Naravoučenje glasi: kada imaš toliki novac onda kupuj, ne iznajmljuj! Za to vrijeme oglasio se, po prvi put od izbijanja afere, Kobe Bryant. On je za Los Angeles Times izjavio:” Ja nikada ne bih učinio tako nešto. Kada se sve rasčisti, ja ću biti u redu!” Da podsjetimo, Kobe se oporavljao nakon operacije ramena u jednom odmaralištu u Coloradu. No, nakon čto je jedna 19-godišnja djevojka prijavila da je on seksualno napastvovao, dragovoljno se pojavio u šerifovom uredu, ovaj ga uhitio, zatvorio te pustio nakon 25 tisuća dolara jamčevine. Amerika već sedam dana priča o ovom skandalu, a kakih je razmjera taj seksualni napad znat ćemo za koji dan, kada budu objavljeni rezultati DNK testova. I navodno napadnuta djevojka i navodni napadač su, naime, podrvgnuti testiranju kojim se može dokazati je li djevojka bila silovana ili ne? Inače, prema zakonu američke savezne države Colorado, pod seksualnim napastvovanjem se smatra sve od milovanja do silovanja. Kada Kobe-vi Lakersi budu igrali protiv Orlanda onda će o svojim iskustvima moći popričati s Juwanom Howardom, koji se “nagodio” da u idućih pet godina igra za Magic za što će mu biti plaćeno 28 milijuna dolara. No, i Juwan će Kobeu moći ispričati svoja iskustva, jer je prije tri godine i on bio optužen za seksualno zlostavljanje. Optužba je kasnije povučena,a Howard je u medjuvremenu dobrim igrama u Denver Nuggetsima skrenuo pozornost na sebe. Postao je “free agent”, pregovarao je s Lakersima, Dallasom, San Antoniom, Detroitom, a odlazi u Orlando. Tour de France: Amerikanac Lance Armstrong preuzeo je vodjstvo u nastavku utrke na prestižnom biciklističkom šampionatu Tour de France. Armstrong, koji peti put pokušava osvojiti titulu, osmu etapu utrke okončao je na trećem mjestu. 31 -ogodišnji Teksašanin se prilikom same utrke skoro sudario sa kolegom iz svog tima Robertom Herasom, ali je njegovo vrijeme ipak bilo dovoljno dobro da je uspio da - kao najbolji u dosadašnjem ukupnom toku - ponovo preuzme žutu majicu. Španac Iban Mayo je pobjednik jučerašnje etape takmičenja u dužini od 219 kilometara koja je vodila kroz Alpe. Mayo se, u ukupnom skoru, nalazi na trećem mjestu, samo jednu minutu i 10 sekundi iza Armstronga. Alexandar Vinokurov iz Kazahstana je jučer stigao drugi, a u ukupnom plasmanu nalazi se na četvrtom mjestu. Danas učesnike Tour de France-a očekuje teška planinska etapa dugačka 184, 5 kilometara. Ukoliko Armstrong održi vođstvo i kroz dvadesetu, finalnu etapu turnira, koja će se krajem mjeseca održati u Parizu, imaće šansu da peti put postane šampion, te izjednači sa dosad jedinim biciklistom kojem je to uspjelo, španjolcem Miguelom Indurianom.